Številka: 4301-68/2023-2560/2

Datum: 11. 10. 2023

Načrt za izvajanje SPRS 2050 do leta 2034

merila in pogoji za izbor ponudnika

1. Merila za izbiro najustreznejšega ponudnika

Ponudnik mora ponudbi priložiti Načrt izvedbe naloge, ki so opredeljene v točki 3projektne naloge s sledečimi obveznimi elementi:

* Navedba delovnih korakov s kratkim opisom aktivnosti za izvedbo nalog tega javnega naročila s časovnico;
* okvirni predlog strukture Načrta za izvajanje SPRS 2050 do leta 2034 (v nadaljevanju Načrt) s podrobnejšo razčlenitvijo;
* predlog metode za prioritizacijo prednostnih nalog upoštevaje ključne izzive izpostavljene v projektni nalog (točka 3.1 projektne naloge), način izvedbe ocene izvedljivosti ukrepov/aktivnosti ter skladnosti ukrepov/aktivnosti s cilji SPRS 2050
* opredelitev načina spremljanja napredka izvajanja Načrta;
* vključevanje deležnikov: opis skupin vključenih deležnikov, način naslavljanja deležnikov, časovna komponenta vključevanja deležnikov in metoda njihovega vključevanja v proces priprave Načrta.

Merili za izbor izvajalca sta: kakovost Načrta izvedbe naloge (največ 30 točk) in ponudbena cena (največ 15 točk).

|  |  |
| --- | --- |
| **Merila za ocenjevanje in vrednotenje vlog** |  |
| **kakovost Načrta izvedbe naloge** | **Največ 30** |
| 1 Struktura Načrta | 1-5 (1 najmanj ustrezno – 5 popolnoma ustrezno) |
| Z oceno 1-5 se oceni, kako ponudba vključuje in ustrezno podrobneje razčlenjuje strukturo Načrta s predlogom nabora vrst ukrepov/aktivnosti in kratkim opisom, opredeljenih v točki 3 projektne naloge. |  |
| 2 Prioritizacija ukrepov, ocena izvedljivosti ukrepov in skladnosti s SPRS 2050 | 1-5 (1 najmanj ustrezno – 5 popolnoma ustrezno) |
| Z oceno 1-5 se oceni v kolikšni meri ponudba vključuje in ustrezno pojasnjuje metodo prioritizacije ukrepov v navezavi na ključne izzive iz točke 3.1 projektne naloge, ustrezno podaja način ocenjevanja izvedljivosti aktivnosti in ukrepov Načrta ter ugotavljanja njihove skladnosti s cilji SPRS 2050 |  |
| 3 Vključevanje deležnikov | 1-5 (1 najmanj ustrezno – 5 popolnoma ustrezno) |
| Z oceno 1-5 se oceni ustreznost predlaganega načina naslavljanja deležnikov z navedbo in opisom skupin deležnikov ter metoda njihovega vključevanja v proces priprave Načrta. |  |
| 4 Spremljanje izvajanja Načrta | 1-5 (1 najmanj ustrezno – 5 popolnoma ustrezno) |
| Z oceno 1-5 se oceni ustreznost predlaganega načina spremljanja napredka izvajanja načrta z navezavo na aktivnosti spremljanja stanja prostorskega razvoja in pripravo Poročil o prostorskem razvoju. |  |
| 4 Izvedljivost načrta izvedbe naloge glede na terminski načrt aktivnosti | 1-5 (1 neizvedljivo – 5 popolnoma izvedljivo) |
| Z oceno 1-5 se oceni izvedljivost predloga načrta izvedbe naloge v časovnih okvirih faz izvedbe naloge opredeljenih v točki 6 projektne naloge. |  |
| 5 Skladnost načrta izvedbe naloge s pričakovanimi rezultati | 1-5 (1 ne skladno – 5 popolnoma skladno) |
| Z oceno 1-5 se oceni skladnost predloga načrta izvedbe naloge z vsebino iz točke 3 projektne naloge in pričakovanimi rezultati javnega naročila iz točke 6 projektne naloge. Ocenjuje se, v kakšni meri in na kakšen način ponudba vključuje vse naloge navedene v projektni nalogi ter vključevanje deležnikov v posamezne naloge z navedbo načinov sodelovanja z deležniki. |  |
| **Ponudbena cena**  Posamezna ponudbena cena bo ocenjevana kot relativno razmerje med najnižjo ponujeno ceno in dejansko ceno ponudnika na podlagi formule:  Cm ..... najnižja ponujena cena  C ........ cena posameznega ponudnika  T ........ število točk | **največ 15** |
| **SKUPAJ** | **Največ 45** |

Podmerilo:

V primeru, da bosta dva ali več ponudnikov prejela enako skupno število točk po določenih merilih, bo naročnik izbral ponudbo tistega ponudnika, ki bo prejel več točk pri merilu Kakovost načrta izvedbe naloge.

1. Pogoji

2.1 Tehnična in strokovna sposobnost

* Ponudnik mora razpolagati z zadostnimi kadrovskimi in tehničnimi zmogljivostmi, kar dokazuje s seznamom članov delovne skupine. Projektno skupino (odgovorni vodja projekta in člani projektne skupine) morajo sestavljati **najmanj 3 strokovnjaki s področja prostorskega in razvojnega načrtovanja, z izkušnjami iz postopkov priprave strateških prostorskih aktov in/ali razvojnih programov ter njihovih izvedbenih načrtov**.
* Strokovnjaki delovne skupine morajo izkazati, da so, **v zadnjih 4 letih (od 15.9.2023 šteto nazaj) sodelovali pri izdelavi najmanj 2 (dveh) strateških prostorskih aktov ali razvojnih programov in njihovih izvedbenih načrtov. Za referenco šteje navedba naslova dela in datum izdelave.**

V primeru skupne ponudbe se izpolnjevanje naročnikovih pogojev glede kadrovske sposobnosti ugotavlja kumulativno, za vse partnerje skupaj. Izpolnjevanje pogojev se lahko izkazuje tudi s podizvajalci.

Izpolnjevanje pogojev izkaže ponudnik z izpolnitvijo in podpisom priloge **»Prijava«.**